उन्हें अस्पताल में भर्ती कराया गया, कैंपस में इमरजेंसी सर्विस एक्टिव
Odisha Dhenkanal Tata Steel Plant Steam Leak Case - ओडिशा के ढेंकनाल स्थित टाटा स्टील प्लांट में मंगलवार को भाप लीक होने लगी। इससे साइट पर काम कर रहे कई कर्मचारी झुलस गए। उन्हें कैंपस के अस्पताल में भर्ती कराया गया
ओडिशा के ढेंकनाल स्थित टाटा स्टील के एक प्लांट में मंगलवार को स्टीम पाइप फट गया। इससे प्लांट में भाप लीक होने लगी। मीडिया रिपोर्ट्स के मुताबिक इस हादसे में साइट पर काम कर रहे 19 कर्मचारी झुलस गए।
उन्हें पहले कैंपस के अस्पताल में भर्ती कराया गया, जहां शुरुआती इलाज के बाद उन्हें कटक रेफर कर दिया गया। घटना के बाद प्लांट के कैंपस की घेराबंदी कर इमरजेंसी सर्विस एक्टिव कर दी गई है।
टाटा स्टील ने भी इस हादसे को लेकर बयान जारी किया है। बयान में कहा गया- ओडिशा के ढेंकनाल में टाटा स्टील मेरामंडली वर्क्स में भाप के निकलने के कारण BFPP2 पावर प्लांट में दुर्घटना की खबर है। इससे कुछ कर्मचारी प्रभावित हुए हैं।
घटना मंगलवार दोपहर 1 बजे के दौरान हुई। हम घटना से प्रभावित कर्मचारियों के परिवार से संपर्क करने की कोशिश कर रहे हैं, जिससे उनकी मदद की जा सके।
कर्मचारियों की सेफ्टी हमारी प्रायोरिटी है। हम ग्राउंड से जुड़े अधिकारियों के साथ मिलकर दुर्घटना के कारणों का पता लगाने की कोशिश कर रहे हैं।